Albaniyada kənd təsərrüfatı

Albaniyada kənd təsərrüfatı — Albaniya iqtisadiyyatının aparıcı sahələrindən biri.

Mövcud vəziyyəti
Albaniyanın kənd təsərrüfatı ölkənin daxili tələbatını ödəmir. Xüsusilə də 2000-ci illərin əvvəlində sovxoz və kolxozlar ləğv olunduqdan, torpaq və avadanlıq özəlləşdiriləndən sonra torpaq sahələrinin xırda sahələrə bölünməsi və avadanlıq çatışmazlığı kənd təsərrüfatındakı səmərəni daha da azaltmışdır.

Torpaqları
Ölkə ərazisinin 21%-ini suvarılan torpaqlar, 15%-ini otlaqlar tutur.

Əkinçilik
Əsas kənd təsərrüfatı bitkiləri buğda və qarğıdalıdır. Suvarılan torpaqların yarısında taxıl əkilir.
Darı, şəkər çuğunduru, günəbaxan, kartof, tərəvəz, meyvə, üzüm, zeytun da becərilir.

Bu sahədə əsas problemlərdən biri quraqlıqdır ki, o da əkinçiliyə ciddi ziyan vurur. Əkilən sahələrin yalnız yarıya qədəri suvarılır.

Heyvandarlıq
Heyvandarlıqda başlıca ənənəvi sahə qoyunçuluqdur. 2002-ci ildə bu ölkədə 1,4 milyon başdan çox qoyun qeydə alınmışdır.

Yük heyvanları – at, uzunqulaq saxlanılır.

Ölkənin cənubunda ətlik-südlük, şimal və şərqində isə dağ-otlaq heyvandarlığı üstünlük təşkil edir.

Quşçuluq
2002-ci ildə bu ölkədə 4,1 milyon baş ev quşları qeydə alınmışdır.

Balıqçılıq
Adriatik dənizinin sahil sularında balıqçılıq inkişaf etdirilir.

Meşə təsərrüfatı
Albaniyada torpaqlar kötük hazırlanması üçün uyğun bir iqlimə sahibdir. Lakin Albaniyanın tarixi meşələrinin bir çoxu 1990-cı illərdə səmərəsiz taxta sənayesi və kənd təsərrüfatı sahələrinin genişləndirilməsi nəticəsində dağıdıldı. Hazırda Albaniyanın torpaq sahələrinin təxminən 1/3-i meşə sahələri ilə örtülüdür. İtaliya və Dünya Bankı ilə imzalanmış bir anlaşmaya görə meşələrin bərpasına böyük məbləğdə vəsait ayrılmışdır.

ÜDM-də payı
2003-cü ildə Albaniyada kənd təsərrüfatının Ümumi Daxili Məhsuldakı payı 47,6% olmuşdur.

Beynəlxalq reytinqlər
2014-cü ilin yekunlarına əsasən Albaniyanın bir sıra kənd təsərrüfatı məhsullarının istehsalında dünya üzrə mövqeyi aşağıdakı cədvəldə göstərilmişdir:
{|class="wikitable" style="text-align:center;"
|-
! style="width:50%;"|Məhsul (ümumi istehsalı)
! style="width:25%;"|Yer
! style="width:25%;"|İstehsalçı ölkələrin ümumi sayı
|-
|align="left"|Ərik və göyəm
|31||85
|-
|align="left"|Üzüms
|36||90
|-
|align="left"|Qarpız
|40||130
|-
|align="left"|Meyvə
|98||205
|-
|align="left"|Əncir
|11||52
|-
|align="left"|Xiyar
|39||133
|-
|align="left"|Pomidor
|56||170
|-
|align="left"|Tərəvəz
|72||200
|}

İstinadlar

Xarici keçidlər

Organic Europe: Albania Profile 
Agroweb Albanian Agriculture Portal 
Agr.al Albanian Agricultural Products Virtual Market
Albanian Agribusiness Council Official Website 
Organic Agriculture Association of Albania Official Website 
Albanian Women in Business Official Website  
Well Food Hub Adriatic Project 
Slow Food Foundation Arch of Taste 
Agency for Agricultural and Rural Development Official Website
Ministry of Agriculture, Rural Development, and Water Administration of Albania Official Website